

GODIŠNJE IZVJEŠĆE

O PROVEDBI PROVEDBENOG PROGRAMA

OD 1. SIJEČNJA 2022. DO 31. PROSINCA 2022. GODINE

OPĆINA OKUČANI

27. siječnja 2023. godine

SADRŽAJ:

1. PREGLED STANJA U OPĆINI OKUČANI…………………………………….2
2. IZVJEŠĆE O NAPRETKU MJERA……………………………………………..3
   1. Analiza statusa provedbe………………………………………………..3
   2. Podaci o proračunskim sredstvima……………………………………..4
   3. Zaključak o ostvarenom napretku u provedbi mjera…………………..5
   4. Preporuke za otklanjanje prepreka u postignuću ključnih točaka ostvarenja…………………………………………………………………5
3. DOPRINOS OSTVARENJU CILJEVA JAVNIH POLITIKA………………….6
4. PREGLED STANJA U OPĆINI OKUČANI

Obveza izrade i donošenje polugodišnjeg izvješća o provedbi Provedbenog programa Općine Okučani propisana je odredbama Zakona o sustavu strateškog planiranja i upravljanja razvojem Republike Hrvatske („Narodne novine“, br. 123/17) i Pravilnika o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, br. 6/19).

Godišnje izvješće o provedbi provedbenog programa jedinice lokalne samouprave je izvješće o napretku u provedbi mjera, aktivnosti i projekata te ostvarivanju pokazatelja rezultata koje Općina Okučani podnosi regionalnom koordinatoru i Koordinacijskom tijelu za razdoblje provedbe od 1. siječnja 2022. do 31. prosinca 2022. godine (izvještajno razdoblje).

Godišnje izvješće o provedbi Provedbenog programa Općine Okučani za mandatno razdoblje 2021.- 2025. godine izradilo se u skladu sa Uputama za izradu polugodišnjeg i godišnjeg izvješća o provedbi provedbenog programa jedinica lokalne i područne (regionalne) samouprave Ministarstva regionalnog razvoja i fondova Europske unije.

Općina Okučani je krajem rujna 2021. godine donijela Provedbeni program za mandatno razdoblje 2021. do 2025. godine. Provedbeni program je kratkoročni akt strateškog planiranja od nacionalnog značaja koji opisuje viziju, misiju, izazove i razvojne potrebe koje proizlaze iz djelokruga rada Općine Okučani.

Provedbenim programom Općine Okučani za mandatno razdoblje 2021. do 2025. godine definirana je vizija Općine Okučani koja glasi: „Općina Okučani su značajno prometno, cestovno i željezničko prometno čvorište bogato poljoprivrednim i gospodarskim djelatnostima, očuvanom tradicijom i bogatom kulturnom baštinom te specifičnim oblicima turizma.“

Prioriteti i mjere Općine Okučani u razdoblju 2021.-2025. godine su:

1. Unaprjeđenje rada lokalne uprave
2. Poboljšanje i unaprjeđenje kvalitete života lokalnog stanovništva i zajednice
3. Izgradnja i modernizacija objekata i uređaja komunalne infrastrukture
4. Ulaganje u socijalnu i kulturnu uključenost stanovništva te razvoj turizma
5. Zaštita i očuvanje okoliša

Tijekom izvještajnog razdoblja Općina Okučani se susrela s izazovima i posljedicama pandemije COVID-19, povećanje cijena energenata i općenito troškova života, ali je ostvarila dobre rezultate.

1. IZVJEŠĆE O NAPRETKU MJERA
   1. Analiza statusa provedbe

U Provedbenom programu Općine Okučani za mandatno razdoblje 2021.- 2025. godine pretpostavljena je provedba 18 mjera.

Tablica: status provedbe mjere iz upravnog područja Općine Okučani za 2022. godinu

|  |  |  |
| --- | --- | --- |
| Redni broj mjere | Naziv mjere | Status provedbe mjere |
| 1. | Aktivnosti vezane za redovnu djelatnost izvršnog tijela, predstavničkih tijela i upravnih tijela samoupravne jedinice | Provedeno |
| 2. | Jačanje kompetencija i unaprjeđenje sustava lokalne uprave | Provedeno |
| 3. | Poticanje razvoja gospodarstva, poljoprivrede te malog i srednjeg poduzetništva | Provedeno |
| 4. | Aktivnosti vezane za odgoj i obrazovanje | Provedeno |
| 5. | Pružanje socijalne zaštite i unaprjeđenje kvalitete života građana | Provedeno |
| 6. | Aktivnosti vezane za zaštitu i unaprjeđenje zdravlja građana | Provedeno |
| 7. | Aktivnosti vezane za pružanje vatrogasne i civilne zaštite | Provedeno |
| 8. | Poticanje razvoja sporta i rekreacije | Provedeno |
| 9. | Rekonstrukcija, izgradnja i investicijsko održavanje komunalnih objekata i opreme | Provedeno |
| 10. | Aktivnosti vezane za izgradnju i održavanje komunalne infrastrukture-prometnice | Provedeno |
| 11. | Održavanje javnih površina | Provedeno |
| 12. | Izgradnja i održavanje energetske infrastrukture | U tijeku |
| 13. | Razvoj i uspostavljanje održivog sustava vodoopskrbe i odvodnje | U tijeku |
| 14. | Promicanje kulture i kulturnih sadržaja | Provedeno |
| 15. | Uređenje i opremanje s ciljem unaprjeđivanja uvjeta za život u naseljima | U tijeku |
| 16. | Aktivnosti vezane za prostorno planiranje | U tijeku |
| 17. | Ulaganje u razvoj turizma | U tijeku |
| 18. | Uspostava cjelovitog sustava za održivo gospodarenje otpadom | Provedeno |

* 1. Podaci o proračunskim sredstvima

Provedbeni program Općine Okučani za mandatno razdoblje 2021. do 2025. godine povezan je s Programima u Proračunu Općine Okučani i izvorom financiranja.

U izvještajnom razdoblju za 18 mjera proračunska sredstva su trošena sukladno planu.

Tablica: prikaz utrošenih sredstava i upravnog područja Općine Okučani za 2022.

|  |  |  |
| --- | --- | --- |
| Naziv mjere | Procijenjeni trošak provedbe mjere | Iznos utrošenih proračunskih sredstava |
| Aktivnosti vezane za redovnu djelatnost izvršnog tijela, predstavničkih tijela i upravnih tijela samoupravne jedinice | 2.241.500,00 | 2.073.500,00 kn |
| Jačanje kompetencija i unaprjeđenje sustava lokalne uprave | 130.000,00 | 130.000,00 kn |
| Poticanje razvoja gospodarstva, poljoprivrede te malog i srednjeg poduzetništva | 135.000,00 | 75.000,00 kn |
| Aktivnosti vezane za odgoj i obrazovanje | 634.300,00 | 646.500,00 kn |
| Pružanje socijalne zaštite i unaprjeđenje kvalitete života građana | 1.239.000,00 | 1.041.600,00 kn |
| Aktivnosti vezane za zaštitu i unaprjeđenje zdravlja građana | 165.000,00 | 134.111,25 kn |
| Aktivnosti vezane za pružanje vatrogasne i civilne zaštite | 238.000,00 | 471.007,50 kn |
| Poticanje razvoja sporta i rekreacije | 158.000,00 | 178.000,00 kn |
| Rekonstrukcija, izgradnja i investicijsko održavanje komunalnih objekata i opreme | 3.342.000,00 | 1.622.500,00 kn |
| Aktivnosti vezane za izgradnju i održavanje komunalne infrastrukture-prometnice | 5.790.000,00 | 4.097.017,55 kn |
| Održavanje javnih površina | 130.000,00 | 130.000,00 kn |
| Izgradnja i održavanje energetske infrastrukture | 2.330.000,00 | 525.000,00 kn |
| Razvoj i uspostavljanje održivog sustava vodoopskrbe i odvodnje | 245.526,44 | 245.526,44 kn |
| Promicanje kulture i kulturnih sadržaja | 452.000,00 | 495.000,00 kn |
| Uređenje i opremanje s ciljem unaprjeđivanja uvjeta za život u naseljima | 597.815,36 kn | 624.934,09 kn |
| Aktivnosti vezane za prostorno planiranje | 150.000,00 | 20.000,00 kn |
| Ulaganje u razvoj turizma | 60.000,00 | 60.000,00 kn |
| Uspostava cjelovitog sustava za održivo gospodarenje otpadom | 1.703.632,69 | 3.269.437,36 kn |

* 1. Zaključak o ostvarenom napretku u provedbi mjera

Napredak koji je ostvaren u provedbi mjera u upravnom području Općine Okučani uvjetovan je nizom okolnosti koje su utjecale na provedbu Provedbenog programa za mandatno razdoblje 2021. do 2025. godine kao što su okolnosti pandemije COVID-19. Bez obzira na negativne okolnosti za većinu mjera ostvaren je napredak ključne aktivnosti ostvarenja navedenih mjera. U provedbenom programu rok provedbe mjera je četiri godine i većina mjera se provodi kontinuirano.

U 2022. godini uočili smo i potrebu nadopune provedbenog programa i krajem 2022. godine Općina Okučani je izradila I. izmjenu Provedbenog programa za mandatno razdoblje 2021. do 2025. godine.

* 1. Preporuke za otklanjanje prepreka u postignuću ključnih točaka ostvarenja

U svrhu boljih postignuća ključnih točaka ostvarenja je apliciranje na bespovratna sredstva iz europskih fondova kao i nacionalnih fondova u što većem broju i pripremanje projektne dokumentacije u suradnji sa vanjskim suradnicima, CTR-om Brodsko-posavske županije i nadležnim ministarstvima.

U 2022. godine fokus rada Općine Okučani je stavljen na dovršetak reciklažnog dvorišta i izgradnju ceste za industrijsko-poslovnu zonu.

Reciklažno dvorište je počelo sa radom u prosincu 2022. godine a izgradnja ceste za industrijsko-poslovnu zonu ide prema planu izvođača radova.

1. DOPRINOS OSTVARENJU CILJEVA JAVNIH POLITIKA

Misija Općine Okučani glasi.“ Općinska uprava Općine Okučani obavljajući poslove iz samoupravnog djelokruga, na zakonit, učinkovit, ekonomičan i transparentan način nastoji osigurati uvjete za kvalitetan i ugodan život svojim građanima poticanjem održivog gospodarskog, prostornog i društvenog razvoja, kao i cjelokupnog razvoja zajednice.“

Unutar upravnog područja Općine Okučani ključni strateški dokument je Plan razvoja Brodsko-posavske županije za razdoblje 2021.-2027. godine koji je usklađen sa strateškim ciljevima Nacionalne razvojne strategije do 2030. godine (NRS 2030.)

1. Razvoj potpomognutih područja i ITU (13), (SC 3. Učinkovito i djelotvorno pravosuđe, javna uprava i upravljanje državnom imovinom )

Financiranje političkih stranaka, vijeća nacionalne manjine, ulaganje u LAN mrežu za brži i učinkovitiji rad Jedinstvenog upravnog odjela Općine Okučani. Uvođenje digitalne pisarnice.

1. Razvoj kreativnog i inovativnog poduzetništva (1), (SC 1. Konkurentno i inovativno gospodarstvo )

Program poticanja obrtništva – 6 zahtjeva u 2022. godine.

1. Razvoj znanosti i obrazovanja (3), (SC 2. Obrazovani i zaposleni ljudi )

Stipendije učenicima srednjih škola koji se školuju za deficitarna zanimanja te stipendije studentima, osigurana sredstva za redovan rad dječjeg vrtića Bljesak. Osigurana sredstva za prijevoz učenika kao i radni materijal za učenike osnovne škole.

1. Ulaganje u zdravstvenu i socijalnu skrb(6), (SC5. Zdrav, aktivan i kvalitetan život )

Socijalna skrb – program pomoć u kući starim, nemoćnima i bolesnima, jednokratne novčane pomoći socijalno ugroženim skupinama, pomoć za opremanje novorođene djece, pomoć pri kupnji prve nekretnine za mlade obitelji na području Općine Okučani. Isplaćene božićnice umirovljenicima koji imaju mirovinu do 2.500,00 kn. Kupnja stomatološke stolice u suradnji sa drugim općinama.

1. Jačanje spremnosti na okolišne i sigurnosne izazove (14), (SC7. Sigurnost za stabilan razvoj )

Uklanjanje otpada odbačenog u okoliš na području Općine Okučani- sanacija divljeg odlagališta, otvoreno Reciklažno dvorište na području Općine Okučani.

1. Daljnji razvoj komunalne, prometne i društvene infrastrukture (11), (SC8. Ekološka i energetska tranzicija za klimatsku neutralnost )

Izrada projektne dokumentacije za izgradnju biciklističke staze kroz naselje Okučani Ulicom kardinala Alojzija Stepinca, izgrađen društveni dom u Vrbovljanima, Izgradnja prometnice s oborinskom odvodnjom. Rekonstruiran nogostup u Bodegraju.

1. Održivo korištenje prirodne i kulturne baštine za gospodarski rast i razvoj (4), (SC1. Konkurentno i inovativno gospodarstvo )

Program zaštite i očuvanja nepokretnih kulturnih dobara: Bijela stijena, Srednjovjekovni grad Bijela Stijena (arheološko nalazište).

1. Intenzivno korištenje obnovljivih izvora energije i podizanje energetske učinkovitosti (10), (SC8. Ekološka i energetska tranzicija za klimatsku neutralnost)

U planu modernizacija javne rasvjete.